

 **REPUBLIKA HRVATSKA**

 **GRAD ZAGREB**

**GRADSKI URED ZA OBNOVU, IZGRADNJU,**

**PROSTORNO UREĐENJE, GRADITELJSTVO,**

 **KOMUNALNE POSLOVE I PROMET**

 **Sektor za komunalno i prometno redarstvo**

 **Odjel komunalnog redarstva, Sigetje 2**

**KLASA:UP/I-363-04/21-16/16**

**URBROJ: 251-10-81-3/017-22-4**

**Zagreb, 18.7.2022.**

Komunalni redar Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva Grada Zagreba ( OIB: 61817894937 ), rješavajući po službenoj dužnosti u predmetu uklanjanje ruševine zgrade na k.č.br. 1851, k.o. Rudeš, u Zagrebu, Selačka 22, suvlasništvo Jukić Jasne, Menčetićeva 6, Zagreb ( OIB 95994824081 ), Bosnar Damira, Božidara Magovca 9, Zagreb (OIB: 28234142627), te nepoznatog suvlasnika, nasljednika iza pokojne Bezjak Josipe, Jezerska 32A, Zagreb, temeljem članka 34. stavka 3. Zakona o općem upravnom postupku ( Narodne novine broj: 47/09 i 110/2021 ), donosi

Z A K L J U Č A K

1. Nepoznatom suvlasniku, nasljedniku iza pokojne Bezjak Josipe, Jezerska 32A, određuje se odvjetnik Boris Makarović, Zagreb, Trg Mažuranića 4 ( OIB 18392924470 ), za privremenog zastupnika.

2. Privremeni zastupnik zastupat će nepoznatog suvlasnika u postupku uklanjanja ruševine zgrade na k.č.br. 1851, k.o. Rudeš, u Zagrebu, Selačka 22, dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 9.1.2021. godine, u 13,05 sati, utvrdio je da se na k.č.br. 1851, k.o. Rudeš, u Zagrebu, Selačka 22, nalazi ruševina zgrade, prizemnica, površine 68 m2, oštećenih zidova izgrađenih od cigle, bez pokrova i krovne konstrukcije, bez prozora i vrata.

Ponovnom kontrolom dana 16.7.2022. godine, utvrđeno je da je zgrada u istom ruševnom stanju kao i prilikom prve kontrole.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 1368, k.o. Vrapče, utvrđeno je da su suvlasnici zemljišta na kome se zgrada nalazi BEZJAK JOSIPA, JEZERSKA 32 A, ZAGREB, JUKIĆ JASNA, MENČETIĆEVA 6, ZAGREB i BOSNAR DAMIR, BOŽIDARA MAGOVCA 9, ZAGREB

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Dana 10.2.2021. godine, sastavljen je zapisnik sa Jukić Tihomirom, Zagreb, Šiška Menčetića 1, punomoćnikom supruge Jukić Jasne, Menčetićeva 1, Zagreb i Bosnar Damirom, Selačka 22/1, Zagreb, koji su na zapisnik izjavili da je namjena zgrade bila stambena i da se ne koristi sukladno namjeni više od pet godina, da se slažu da se radi o ruševini zgrade i da nije potrebno vještačenje stručne osobe, da mole rok od jedne godine za uklanjanje ukoliko budu ispunjeni uvjeti za donošenje rješenja o uklanjanju, da suvlasnica Bezjak Josipa više nije živa i da ostavinska rasprava iza nje još nije završena.

 Bosnar Damir je izjavio da bi suvlasnički dio iza pokojne Bezjak Josipe trebali naslijediti njegova majka Radojka Bosnar, B. Magovca 9, Zagreb i Zdenko Bezjak, koji više nije živ, čiji bi nasljednik trebao biti sin Siniša Bezjak, te ukoliko bi se imenovao zakonski zastupnik nasljednicima iza pokojne Bezjak Josipe, u dijelu koji nasljeđuje njegova majka, da se imenuje odvjetnik Boris Makarović, Zagreb, Trg Mažuranića 4.

Uvidom u evidenciju MINISTARSTVA FINANCIJA utvrđeno je da iza pokojne Josipe Bezjak ne postoji Rješenje o nasljeđivanju.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 3. Zakona o općem upravnom postupku propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

S obzirom da se ne može utvrditi nasljednik iza pokojne Bezjak Josipe, a radi se o ruševini zgrade koju je potrebno hitno ukloniti, sukladno članku 34. stavku 3. Zakona o općem upravnom postupku riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku i Zakona o izmjenama i dopuni zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Robertino Vučković, ing. el.

DOSTAVITI:

1. Odvjetnik Boris Makarović, Zagreb, Trg Mažuranića 4,

2. na oglasnu ploču,

3. u spis.